Il-Partit Nazzjonalista jilqa' b'sodisfazzjon d-deċiżjoni tal-President ta' Malta li kkonferma lil Adrian Delia bħala l-Kap tal-Oppożizzjoni skont il-poteri mogħtija lilu mill-Kostituzzjoni, u skont ma tipprovdi l-istess Kostituzzjoni ta' pajjiżna li tipprovdi li għandu jkun il-Kap tal-akbar Partit li qiegħed fl-Oppożizzjoni li għandu wkoll jservi bħala Kap tal-Oppożizzjoni. Il-Partit Nazzjonalista jirrijafferma li anki skont l-Istatut tiegħu, huwa l-Kap tal-Partit li għandu jokkupa din il-kariga. Fl-istess waqt il-Partit jibqa' jagħmel appell lil kull min ġenwinament iħobb lil pajjiżu sabiex aktar minn qatt qabel, nibqgħu naħdmu verament flimkien fil-ħidma tiegħu ta' skrutinju fuq il-Gvern kif ukoll fil-ġlieda kontra l-korruzzjoni u favur il-ġustizzja u l-verita', favur il-poplu Malti kollhu. B'dan il-mod il-Partit Nazzjonalista qiegħed ukoll jilqa' l-appell li għamel il-President ta' Malta favur stabbilta' demokratika f'pajjiżna. Ikkummenta //= $special ?>